《闻西征中路官军消息 其二》
明代·区大相

自从西征劳士马，六七年间谁主者。溪谷量人乌厌肉，举声向天天泪下。

朝廷任用在得人，枉令赤子膏原野。飞刍挽粟不得停，民穷彻骨复横征。

人言东海深无底，填尽物力何时平。不如表请暂回军，休养士卒求内宁。

明王有道四夷服，安用越国寻兵争。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。